Kulutusluoton hakeminen netistä on tänä päivänä helppoa ja nopeaa. Kun olet täyttänyt lainahakemuksen huolellisesti palvelussamme, voit saada ensimmäiset alustavat lainapäätökset jo muutaman minuutin sisällä. Jos lainatarjous miellyttää, sinun ei tarvitse tehdä muuta kuin tutustua lainan ehtoihin, toimittaa luotonmyöntäjälle tarvittavat liitteet ja allekirjoittaa lainasopimus sähköisesti. Tämän jälkeen lainarahat voidaan siirtää tilillesi usein jo saman pankkipäivän aikana. Vaikka vakuudettoman kulutusluoton hakuprosessi on nopea, eri pankkien ja rahoituslaitosten käsittelyaikojen välillä voi esiintyä pieniä eroja. Usein syynä käsittelyajan venymiseen ovat joko kokonaan tai osittain puuttuvat liitteet – esimerkiksi hakijan palkkakuitit, joilla todistetaan, että tulot ovat riittävät lainan saamiseksi. Erityisesti pienempien lainasummien suhteen kaikki luotonmyöntäjät eivät kuitenkaan vaadi liitteitä, joten luottoa voidaan myöntää hakijalle pelkkien puhtaiden luottotietojen perusteella. Jotta voit varmistaa, että lainan hakuprosessi on mahdollisimman nopea, täytä lainahakemus huolellisesti ja tarkista, että kaikki tiedot ovat oikein ja ajan tasalla. Luotonmyöntäjät käsittelevät lainahakemuksia yleensä toimistoaikojen sisällä, joten mikäli lähetät lainahakemuksesi arkipäivänä jo aamusta, on mahdollista, että saat lainarahat tilillesi jo saman päivän aikana. Normaalisti luotonmyöntäjät käsittelevät lainahakemuksia siinä järjestyksessä kuin ne saapuvat. Tästä syystä joidenkin lainahakemusten käsittely voi siirtyä seuraavan vuorokauden puolelle. Jos kyseessä on suuri lainasumma ja liitteitä tarvitaan hyväksyttyä lainapäätöstä varten useampia, käsittelyajat voivat olla hieman pidempiä. Tämän prosessin nopeuttamiseksi on tärkeää, että kaikki tarvittavat liitteet toimitetaan luotonmyöntäjälle mahdollisimman nopeasti.